Louis XIII

Si Louis XIII (; minsan inaapod na an Matanos; 27 Septyembre poon 1610 sagkod 1620, kun kasuarin an korona nin Navarre isinaro' sa korona nin Pranses.

Bago kan saiyang ika-siyam na pagkamundag, si Louis nagin hade nin Pransya asin Navarre paka-asasinar kan saiyang ama na si Henry IV nin Pransya. An ina niya, si Marie de' Medici, nagtukaw komo regent durante kan saiyang minoriya. Saraltong pagpalakaw asin diringkilan politikal na Marie asin saiyang mga Italyanong mga pag'iriba nagpirit sa hubin na hade na mag'asumir kan poder kan 1617 asin saiyang pinatulas an saiyang ina asin pinagadan an mga parasunod kaini, kabali si Concino Concini, an pinaka-maimpluwensiyang Italyano sa korte Pranses.

Si Louis XIII, bakong magirong asin suspitsosong marhay, nagsarig na gayo sa saiyang mga ministrong mayor, enot ki Charles d'Albert, duc de Luynes asin dangan ki Cardinal Richelieu, sa paggobernar kan Kahadean nin Pransya. An hade asin an kardinal maroromdoman kan saindang pagtugdas kan Académie française, asjn  an pagsumpo' kan pagrebelde kan Pranses na nobilidad. Saindang sistematikong pigrugba' an mga kastilyo kan mga sutil na mga namamayo, asin pigdenunsya man kapangahasan na pribado siring kan dueling, pagdarang armas asin pagmantener nin mga hokbong pribado. Pagtongtong kan taon na mga 1620, si Richelieu napapusog na an "monopoliya kan pwersa royal" bilang iyo an nangingimbabaw na doktrina. An pamomoon kan hade damay an mga pakitusay sa pwersa kan mga Huguenot asin Habsburg nin Espanya.

Toltolan

Kategorya:Louis XIII
Kategorya:Mga 1601 na kamundagan
Kategorya:Mga 1643 na kagadanan
Kategorya:Ika-17ng siglong mga hade kan Pransya
Kategorya:Mga Ika-17ng siglong mga prinsipe nin Andorra
Kategorya:Mga ika-17ng siglong mga Navarrese na monarkiya
Kategorya:Mga ika-17ng siglong mga kagadanan huli sa tuberkolosis
Kategorya:Ancien Régime
Kategorya:Mga paglubong sa Basilica of Saint-Denis Dauphins nin Pransya
Kategorya:Kaamaying modernong historya kan Pransya
Kategorya:Mga Pranses na may dugong Italyano